Rapport mill-Kummissjoni lill-Parlament Ewropew u lill-Kunsill dwarl-implimentazzjoni tar-regolament tal-Kunsill (KE, Euratom) Nru 58/97 /* KUMM/2007/0494 finali */





[pic] | KUMMISSJONI TAL-KOMUNITAJIET EWROPEJ | Brussel 4.9.2007 KUMM(2007) 494 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwarl-implimentazzjoni tar-Regolament tal-Kunsill (KE, Euratom) Nru 58/97 RAPPORT MILL-KUMMISSJONI LILL-PARLAMENT EWROPEW U LILL-KUNSILL dwarl-implimentazzjoni tar-Regolament tal-Kunsill (KE, Euratom) Nru 58/97 (Test b'rilevanza għaż-ŻEE) WERREJ 1. Daħla 3 2. Żviluppi regolatorji 3 3. Disponibbiltà ta’ l-SBS għall-utenti 4 3.1. Gruppi ta’ data ewlenin 4 3.2. Żamma tal-ħin, puntwalità u gruppi ta’ data sħaħ disponibbli għall-utenti 5 3.3. Regoli ta’ kunfidenzjalità u implimentazzjoni 7 3.4. Reqqa 8 3.5. Komparabbiltà u koerenza 9 4. Konformità mar-Regolament SBS 9 5. Il-piż fuq il-kumpaniji u azzjoni sabiex jitnaqqas dan 13 5.1. Daħla 13 5.2. Kejl tal-piż 13 5.3. Azzjonijiet meħuda mill-Istati Membri biex inaqqsu l-piż 15 1. DAħLA L-għan tar-Regolament tal-Kunsill Nru 58/97 (minn hawn ’il quddiem imsejjaħ “ir-Regolament SBS”), kif stipulat fl-Artikolu 1, huwa li jistabbilixxi qafas komuni għall-ġabra, il-kompilazzjoni, it-trasmissjoni u l-valutazzjoni ta’ l-istatistika Komunitarja dwar l-istruttura, l-attività, il-kompetittività u r-rendiment tan-negozji fil-Komunità. Ir-Regolament SBS jistipula normi, standards u definizzjonijiet meħtieġa għall-produzzjoni ta’ statistika Komunitarja komparabbli. Dan ir-rapport ikopri l-implimentazzjoni tar-Regolament tal-Kunsill Nru 58/97 kif emendat mir-Regolament tal-Kunsill Nru 410/98 u r-Regolament 2056/2002 tal-Parlament Ewropew u tal-Kunsill. Dan ir-rapport tħejja skond id-dispożizzjonijiet ta’ l-Artikolu 14(1) tar-Regolament: Il-Kummissjoni għandha, fi żmien tliet snin mid-data tad-dħul fis-seħħ ta’ dan ir-Regolament u darb’oħra kull tliet snin wara dan, tippreżenta rapport lill-Parlament Ewropew u lill-Kunsill dwar l-istatistika kkumpilata skond dan ir-Regolament u b’mod partikolari dwar il-kwalità tagħha u l-piż fuq in-negozju.” B’mod aktar ġenerali, ir-rapport jimmira li jipprovdi tagħrif dwar l-azzjonijiet meħuda mill-Kummissjoni biex jiġi żgurat li statistika strutturali tan-negozju Ewropea ta’ kwalità għolja tkun disponibbli għall-utenti, u anke dwar kif u kemm kull wieħed mill-Istati Membri ikun implimenta r-Regolament SBS. Ir-rapport jipprovdi t-tagħrif dwar il-piż fuq in-negozju u l-azzjonijiet meħuda sabiex dan il-piż jitnaqqas. 2. ŻVILUPPI REGOLATORJI Kien hemm erba’ żviluppi regolatorji maġġuri mindu ġew adottati r-Regolament Nru 58/97 u d-dispożizzjonijiet ta’ implimentazzjoni tiegħu. L-ewwel emenda, adottata mill-Kunsill, ġiet ippubblikata fil-21 ta’ Frar 1998. Żiedet il-ħames anness rigward qafas għall-istatistika strutturali tan-negozju għall-attivitajiet ta’ l-assigurazzjoni tal-ħajja u mhux tal-ħajja, mill-perjodu ta’ referenza ta’ l-1996. Ġie implimentat proċess ta’ addattament fl-2001 bl-użu tal-proċedura tal-komitoloġija. L-għan tiegħu kien li jitnaqqas il-piż statistiku billi jitneħħew il-partijiet l-inqas utli tar-rekwiżiti, biex jagħmlu post għall-iżviluppi l-ġodda tar-Regolament SBS fil-ġejjieni; l-emenda relevanti ġiet adottata fis-6 ta’ Settembru 2002. 3) Emenda oħra, adottata mill-Kunsill u l-Parlament Ewropew, ġiet ippubblikata fil-21 ta’ Novembru 2002. Din l-emenda essenzjalment żiedet żewġ annessi ġodda li jikkonċernaw l-istituti ta’ kreditu u l-fondi tal-pensjonijiet, u żewġ varjabbli rigward l-infiq fuq il-ħarsien ta’ l-ambjent. 4) Proposta tal-Kummissjoni għal tfassil mill-ġdid tar-regolament SBS bħalissa qiegħda fil-proċedura ta’ ko-deċiżjoni (COM (2006) 66 finali). It-tfassil mill-ġdid propost mill-Kummissjoni jissimplifika r-rekwiżiti billi jneħħi l-karatteristiċi l-inqas importanti. L-għan tiegħu hu li jinkludi kopertura tas-setturi ekonomiċi li qegħdin jikbru b’rata mgħaġġla - b’mod partikolari fis-servizzi – li ma ġewx inklużi qabel fil-monitoraġġ statistiku. Jipprovdi wkoll tagħrif dwar is-settur dinamiku tas-servizzi tan-negozju u dwar id-demografika tan-negozju. Jarmonizza u jikkodifika grupp ta’ strumenti legali eżistenti u jirrevoka l-att legali preċedenti. Ir-Regolament SBS issa għandu seba’ annessi Anness I Modulu komuni Anness II L-Industrija Anness III Il-kummerċ distributtiv Anness IV Il-bini Anness V L-assigurazzjoni Anness VI L-istituzzjonijiet ta’ kreditu Anness VII Il-fondi tal-pensjonijiet Ir-Regolament SBS jagħti setgħat ta’ implimentazzjoni lill-Kummissjoni. B’kollox, hemm 12-il Regolament tal-Kummissjoni[1] fis-seħħ rigward id-definizzjonijiet, is-sensiliet ta’ data li għandhom jiġu trasmessi, il-format tekniku, id-derogi li għandhom jingħataw, l-addattament għall-iżvilupp tekniku u ekonomiku u l-kriterji għall-valutazzjoni tal-kwalità. Dawn il-miżuri huma meħtieġa sabiex jiżguraw l-implimentazzjoni armonizzata tar-Regolament SBS fl-Istati Membri. Skond id-dispożizzjonijiet tar-Regolament SBS, l-Istati Membri huma ħielsa li jagħżlu l-għejun użati għall-kompilazzjoni ta’ l-istatistika; għalhekk, huwa importanti li l-awtoritajiet ta’ l-istatistika jħarsu d-definizzjonijiet stipulati fir-regolamenti tal-Kummissjoni u jgħarrfu lill-Kummissjoni dwar il-kwalità tad-data. Ir-Regolamenti l-oħrajn tal-Kummissjoni jkopru l-analiżijiet li għandhom jiġu pprovduti għall-varjabbli kollha ta’ l-SBS u l-format tekniku tagħhom, u jiżguraw li l-pajjiżi kollha jibagħtu d-data f’format armonizzat sabiex jevitaw żbalji fit-trasmizzjoni tad-data. Id-derogi jingħataw lill-pajjiżi sabiex jagħtuhom il-ħin iwaqqfu s-sistemi ta’ ġbir ta’ data meħtieġa jew jaddattaw dawk li huma eżistenti sabiex, sa l-aħħar tal-perjodu ta’ tranżizzjoni, id-dispożizzjonijiet tar-Regolament SBS jintlaħqu. Għall-Annessi 1, 3, 4 u 5, il-perjodu ta’ tranżizzjoni spiċċa. Ingħataw derogi għall-Annessi 2, 6 u 7 f’Regolament tal-Kummissjoni. Għall-varjabbli ambjentali ta’ l-Anness 2 u l-Anness 7, Regolament li jestendi l-perjodu ta’ tranżizzjoni hu fil-proċess li jiġi adottat. 3. DISPONIBBILTÀ TA’ L-SBS GħALL-UTENTI 3.1. Gruppi ta’ data ewlenin L-SBS jagħti stampa komprensiva ta’ l-istruttura, l-iżvilupp u l-karatteristiċi tan-negozju Ewropew u l-attivitajiet varji tiegħu. Bejn wieħed u ieħor, ikopri l-attivitajiet kollha tas-suq ħlief għas-settur agrikolu. Il-karatteristiċi ewlenin (varjabbli) tad-data ta’ l-SBS ikopru - Varjabbli Demografiċi tan-Negozju (pereżempju n-numru ta’ l-impriżi) - Varjabbli tal-“relatati mal-produzzjoni ” (pereżempju fattura, valur miżjud) - “Varjabbli “relatati ma’ l-input”; input f’termini ta’ ħaddiema (pereżempju, ħaddiema impjegati, sigħat maħduma); input f’termini ta’ oġġetti u servizzi (pereżempju, l-ammont totali tax-xiri); input kapitali (pereżempju, investimenti f’oġġetti tanġibbli) Ir-Regolament jistipula li d-dati ta’ għeluq tat-trasmizzjoni li, fil-qosor, huma 18-il xahar għad-data finali għall-Annessi I – IV, 10 xhur għad-data preliminari u 10 – 18-il xahar għall-Annessi V – VII. Fis-sensiela dwar l-istatistika annwali ta’ l-impriżi, il-karatteristiċi huma ppubblikati skond il-pajjiż u ddettaljati fuq livell tal-klassi NACE REV 1.1 (normalment 4 ċifri). L-istatistika annwali ta’ l-impriżi hi normalment maqsuma skond id-daqs tal-klassi. Il-karatteristiċi huma ppubblikati skond il-pajjiż u ddettaljati sal-livell tal-grupp NACE REV 1.1 (3 ċifri) u l-klassi tad-daqs ta’ l-impjiegi. Għall-kummerċ distributtiv, analiżi supplimentari oħra hi disponibbli skond il-klassi tad-daqs tal-fatturat. Fl-istatistiki reġjonali annwali, erba’ karatteristiċi huma ppubblikati mir-reġjun NUTS-2[2] u dettaljati fuq livell tad-diviżjoni NACE REV 1.1 (2 ċifri). Għas-sezzjoni tal-kummerċ distributtiv, id-data tinsab fuq il-livell ta’ 3 ċifri. Il-biċċa l-kbira mid-data ta’ l-SBS hi miġbura mill-Istituti ta’ l-Istatistika Nazzjonali (NSIs) permezz ta’ stħarriġ statistiku, ir-reġistru tal-kummerċ jew għejun amministrattivi. L-NSIs jistgħu jużaw wieħed jew aktar minn dawn l-għejun, skond l-istrateġija ta’ stħarriġ li adottaw, b’kunsiderazzjoni għall-ispejjeż, il-kwalità u l-piż ta’ rispons fuq l-impriżi. Fuq livell ta’ l-Eurostat, id-data hija validata qabel ma tiġi ppubblikata. Għadd ta’ verifiki loġiċi bejn il-varjabbli differenti huma mwettqa u l-konsistenza tad-data maż-żmien hi verifikata wkoll. 3.2. Żamma tal-ħin, puntwalità u gruppi ta’ data sħaħ disponibbli għall-utenti Rilaxx tad-data SBS Id-data kollha hi disponibbli mingħajr ħlas fuq il-websajt ta’ l-Eurostat taħt it-tema “Industrija, kummerċ u servizzi”. Skeda għar-rilaxx, magħrufa bħala l-Kalendarju għar-Rilaxx, hi mfassla annwalment. Għal dak li għandu x’jaqsam mad-data rilaxxata dan l-aħħar, għal bosta pajjiżi, id-data definittiva ta’ l-2004 għall-Annessi 1 sa 4 ġiet rilaxxata f’NewCronos f’Novembru 2006. L-aggregati ta’ l-UE ġew ikkalkulati fuq il-bażi ta’ data disponibbli u, fil-każ ta’ data nieqsa, fuq il-bażi ta’ stimi. L-aggregati inizjali ġew rilaxxati f’Diċembru 2006. Data preliminari għall-Annessi 1 sa 4 għall-2005 kienet disponibbli għal bosta mill-pajjiżi f’Jannar 2007. Programm tal-pubblikazzjonijiet 2006 Barra li xxerrdu fuq il-websajt ta’ l-Eurostat, ir-riżultati ġew ippreżentati f’għadd ta’ pubblikazzjonijiet. Bħala parti mill-programm tal-pubblikazzjonijiet SBS ta’ l-2006, pubblikazzjoni Panorama, ktejjeb, 18-il Statistika fil-Qosor (Statistics in Focus) u verżjoni ġdida tal-“Websajt iddedikata lin-negozju Ewropew” ġew rilaxxati. L-edizzjoni ta' l-2006 tal-publikazzjoni panoramika European Business – Facts and Figures inħarġet fi Frar 2007. Din il-pubblikazzjoni tagħti stampa komprensiva ta’ l-istruttura, l-iżvilupp u l-karatteristiċi tan-negozju Ewropew u l-attivitajiet varji tiegħu. Fl-istess ħin, sezzjoni ġdida ristrutturata li hija ddedikata lill-kummerċ Ewropew kienet inħarġet fuq il- portal tal-Eurostat . Dan il-portal issa jinkludi preżentazzjoni ta’ l-istatistika strutturali tan-negozju skond it-tema (li tinkludi temi speċifiċi, bħall-globalizzazzjoni, l-SMEs, in-negozju reġjonali, impriżi kkontrollati minn barra), b’rabtiet speċifiċi mal-pubblikazzjonijiet, data u metodoloġija. F’Ottubru 2006, ġie ppubblikat ktejjeb ( pocketbook) , li jagħti taqsira sempliċi u konċiża tal-fatturi ewlenin tan-negozju Ewropew u l-attivitajiet varji tiegħu. Il-pubblikazzjoni hi wkoll maħsuba biex isservi bħala vitrina u introduzzjoni għad-data disponibbli f’dan il-qasam. Il-programm tal-pubblikazzjonijiet jinkludi wkoll total ta’ seba’ studji dettaljati tas-setturi speċifiċi fil-ġabra Statistika fil-Qosor (SIF), tliet SIFs fuq suġġett orizzontali (trans-settorjali) u tmien SIFs li jiffokaw fuq il-preżentazzjoni tar-riżultati mill-proġetti għall-iżvilupp ta’ l-SBS (f’bosta każi flimkien mad-data relevanti mis-sensiela ta’ data regolari). Id-data SBS hi użata wkoll f’ħafna pubblikazzjonijiet oħrajn. Fl-2006, saru xi kontributi importanti, b’mod partikolari l-yearbook ta’ l-Eurostat, il-ktejjeb ta’ l-Eurostat, il-yearbook Reġjonali, il-verifika tat-Trasport (“panorama”) u pubblikazzjonijiet ġodda dwar l-istatistika kulturali. Il-kompletezza tal-gruppi ta’ data disponibbli għall-utenti F’termini ġenerali, jista’ jiġi konkluż mit-tabella 1 li l-gruppi ta’ data mogħtija lill-Eurostat huma kompleti biżżejjed mill-parti l-kbira ta’ l-Istati Membri. Madankollu, jinsabu lakuni għal ċerti pajjiżi li jaffettwaw id-disponibbiltà tad-data għall-utenti. Dawn il-lakuni se jiġu diskussi taħt in-numru 4. It-tabella turi wkoll li d-disponibbiltà tad-data għall-utenti tonqos konsiderevolment minħabba l-eżistenza ta’ data kunfidenzjali. Għadd ta’ data hi kunfidenzjali, speċjalment għall-pajjiżi ż-żgħar. Għadhom ma saru l-ebda l-analiżijiet għall-Annessi 5 sa 7. Madankollu, jidher li d-disponibbiltà tad-data hi relattivament tajba għal dawk il-pajjiżi li m’għandhomx derogi, u fil-biċċa l-kbira d-data mhix kunfidenzjali. Tabella 1: Il-kaxxi trasmessi u l-kaxxi li jistgħu jiġu ppubblikati kollha wara verifika għal trattament kunfidenzjali. L-Annessi 1 sa 4, 2003 data f’% tad-data meħtieġa għar-Regolament SBS Pajjiż | kaxxi trasmessi totali f’% ta’ kaxxi meħtieġ mir-Regolament SBS | kaxxi mhux kunfidenzjali f’% tal-kaxxi meħtieġa mir-Regolament SBS | Kaxxi kunfidenzjali f’% tal-kaxxi trasmessi | Pajjiżi kbar | 91 | 80 | 12 | Pajjiżi ta’ daqs medju | 78 | 61 | 23 | Pajjiżi żgħar | 81 | 61 | 24 | Kollha | 81 | 64 | 21 | 3.3. Regoli ta’ kunfidenzjalità u implimentazzjoni L-Awtoritajiet ta’ l-Istatistika Nazzjonali u l-Awtorità Komunitarja huma meħtieġa japplikaw il-prinċipju għall-ħarsien tad-data ta’ informazzjoni individwali, kif stipulat fl-Artikolu 13(1) tar-Regolament tal-Kunsill (KE) Nru 322/97 tas-17 ta’ Frar 1997 dwar Statistika Komunitarja[3]. Peress li l-istatistika strutturali tan-negozju hi maqsuma f’livell relattivament dettaljat ta’ l-attivitajiet, u peress li tinħtieġ analiżi kombinata skond l-attività u l-klassi tad-daqs, bosta data fuq livell tal-pajjiż għandha titħares sabiex ma tinkixef l-ebda tagħrif kunfidenzjali. It-tabella fil-paragrafu 3.2 hawn fuq turi kemm il-kunfidenzjalità tnaqqas id-disponibbiltà tad-data. Ir-regoli dwar il-kunfidenzjalità fuq livell nazzjonali għadhom mhumiex armonizzati bis-sħiħ. Fil-pajjiżi kollha, id-data li għandha x’taqsam ma’ waħda jew numru żgħir ta’ impriżi hi mħarsa. F’bosta Stati Membri, din hi supplimentata minn “regola ta’ dominanza” fejn id-data ma tinxteridx jekk rispondent wieħed jiddomina ċ-ċifri b’aktar minn ċertu persentaġġ iffissat. Dan il-persentaġġ jista’ jvarja konsiderevolment minn pajjiż għall-ieħor. Barra milli d-data kunfidenzjali fuq livell tal-pajjiż, id-data fuq livell Komunitarju għandha titrażżan ukoll sabiex ma tikxef l-ebda data kunfidenzjali nazzjonali. Ir-regoli biex jiġu determinati l-aggregati ta’ l-UE li jeħtieġu jitħassru ġew stipulati f’Karta ta’ Kunfidenzjalità miftiehma mill-Istati Membri. Skond ir-regoli tal-Karta ta’ Kunfidenzjalità, tneħħa numru konsiderevoli ta’ aggregati Komunitarji. It-tabella 2 turi li, mill-aggregati ta’ l-UE kollha li d-data tagħhom kienet disponibbli għas-sena ta’ referenza 2004 fl-istatistika annwali ta’ l-impiżi, 32% ma setgħux jiġu ppubblikati minħabba raġunijiet ta’ kunfidenzjalità. Tabella 2 Varjabbli ewlenin ta’ l-istatistika annwali ta’ l-impriżi li għandhom aggregati ta’ l-UE għall-2004 ippubblikati, fil-livelli ta’ attività kollha Numru totali ta’ kaxxi | Numru ta’ kaxxi kunfidenzjali | Numru ta’ kaxxi kunfidenzjali bħala % tan-numru totali | Anness 1 | 492 | 106 | 22% | Anness 2 | 4956 | 1578 | 32% | Anness 3 | 1116 | 387 | 35% | Anness 4 | 300 | 110 | 37% | Annessi 1 - 4 | 6864 | 2181 | 32% | Bħalissa l-Kummissjoni qiegħda tinvestiga mezzi kif tagħmel aktar aggregati ta’ l-UE disponibbli sabiex tissodisfa l-bżonn ta’ l-utenti għat-tagħrif Se jitfittxu metodi għall-kalkolu ta’ l-istimi għall-aggregati kunfidenzjali ta’ l-UE li jagħtu ħarsien biżżejjed lid-data ta’ kull min iwieġeb, filwaqt li fl-istess ħin jiggarantixxu ċertu livell ta’ reqqa ta’ l-aggregati. Għalissa, l-istimi għall-UE huma magħmula fuq il-bażi ta’ data nazzjonali mhux kunfidenzjali sabiex jimlew il-lakuni fl-aggregati ta’ l-UE li l-valur reali tagħhom ma jistax jinkixef. It-tfassil mill-ġdid tar-Regolament SBS fih possibbiltà għall-Istati Membri li jimmarkaw id-data bħala "kontribut għall-aggregati Ewropej biss" li hu mistenni wkoll iżid in-numru ta’ aggregati Ewropej disponibbli. 3.4. Reqqa Ir-Regolament SBS jistipula li l-Istati Membri għandhom jagħtu rapport ta’ kwalità lill-Eurostat annwalment. Ir-rapporti fihom tagħrif dwar il-koeffiċjenti ta’ varjazzjoni u ta’ rati ta’ nuqqas ta’ tweġiba. L-Istati Membri jippreżentaw data fuq il-koeffiċjenti ta’ varjazzjoni (espressi f’persentaġġ) Fuq il-bażi tal-kontributi ta’ l-Istati Membri, l-Eurostat jikkalkula l-koeffiċjenti ta’ varjazzjoni għall-aggregati ta’ l-UE. It-tabella hawn taħt turi li l-koeffiċjenti aggregati tal-varjazzjoni ta’ l-UE għall-biċċa l-kbira mill-gruppi NACE huma taħt il-1.5%. B’mod ġenerali, il-koeffiċjenti ta’ varjazzjoni huma inqas għall-gruppi NACE fl-industrija. Għall-bini, il-kummerċ u b’mod partikolari għas-servizzi, il-koeffiċjenti ta’ varjazzjoni huma ogħla. Dan ifisser li b’mod ġenerali d-data ppreżentata għall-attivitajiet industrijali hi aktar preċiża. Tabella 3 Distribuzzjoni tal-koeffiċjenti aggregati tal-varjazzjoni ta’ l-UE (CV) f’%, NACE aggregat bi 3 ċifri Firxa CV UE | Numru ta’ gruppi NACE | 0.0 – 0,5 | 95 | 0,6 – 1,5 | 51 | 1.6 – 2.5 | 21 | 'Il fuq minn 2.5 | 2 | Ir-rati tan-nuqqas ta’ tweġiba jvarjaw minn Stat Membru għall-ieħor. f’ċerti każi hemm aktar minn 20 fil-mija. 3.5. Komparabbiltà u koerenza Il-konformità mar-Regolamenti tal-Kummissjoni dwar definizzjonijiet hi l-għodda bażi sabiex tiġi żgurata data komparabbli madwar il-pajjiżi. L-għażla tal-metodoloġija għall-kompilazzjoni ta’ l-istatistika stutturali tan-negozji titħalla f’idejn l-awtoritajiet ta’ l-istatistika. L-Istati Membri jippreżentaw tagħrif dwar il-metodoloġiji nazzjonali tagħhom u dan it-tagħrif hu ppubblikat mill-Eurostat, biex jgħin lill-utenti jifhmu l-metodi ta’ ġbir tad-data. Il-koerenza tirreferi għal kemm l-istatistika tippermetti l-użu kombinat tad-data minn għejun differenti. L-istatistika stutturali tan-negozju tista’ tingħaqad ma’ bosta gruppi oħra ta’ data statistika bħall-kontijiet nazzjonali, data dwar xogħol u l-istatistika fuq il-medda qasira ta’ żmien, iżda sabiex l-utenti jkunu jistgħu jagħmlu użu kombinat minnhom, għandha tiġi żgurata l-koerenza tagħhom. Il-koerenza bejn l-istatistika strutturali tan-negozju u l-istatistika fuq medda qasira ta’ żmien ġiet ittestjata fl-imgħoddi u wriet ċerti differenzi fil-metodoloġija. Għalhekk, jinħtieġ aktar stħarriġ. Tqabbil simili sar bejn id-data ta’ l-SBS dwar l-impjiegi u għejun oħra tad-data dwar xogħol. Għal darb’oħra, ġew osservati differenzi fil-metodoloġija kif ukoll fid-definizzjonijiet. Jeħtieġ li jsir xogħol ieħor ta’ armonizzazzjoni. Billi r-reġistru tan-negozju jservi bħala l-qafas għall-kompilazzjoni ta’ l-SBS, dan jeħtieġlu jiżgura approċċ koerenti. Madankollu, studji wrew li kien hemm differenzi sinifikanti bejn dawn iż-żewġ għejun; dan l-aspett jeħtieġ aktar analiżi. 4. KONFORMITÀ MAR-REGOLAMENT SBS Il-konformità mar-Regolament SBS hu vvalutat fuq il-bażi taż-żamma tal-ħin tat-trasmissjoni tad-data mill-Istati Membri kif ukoll li l-gruppi tad-data mibgħuta huma sħaħ. Kollox ma’ kollox, il-livell ta’ konformità żdied meta mqabbel mal-valutazzjoni li saret għar-rapport preċedenti. Kwistjonijiet oħra ta’ konformità, bħall-kwalità tad-data trasmessa, għad ma jistgħux jiġu vvalutati bis-sħiħ. Iż-żamma tal-ħin tat-trasmissjoni tad-data tjiebet b’mod ġenerali tul is-snin. Madankollu, ċerti pajjiżi xorta jibagħtu d-data b’dewmien sinifikanti, li jinfluwenza t-tixrid fil-ħin ta’ l-aggregati ta’ l-UE. Tfasslu pjanijiet ta’ azzjoni nazzjonali mill-Istati Membri kkonċernati sabiex jiżguraw li fil-ġejjieni l-iskadenzi tar-Regolament jitħarsu. Għas-settur tal-kummerċ, pereżempju, l-aggregati ta’ l-UE ma jistgħux jiġu rilaxxati flimkien ma’ dawk tas-setturi l-oħra, peress li d-data Ġermaniża ntbagħtet konsiderevolment tard. Meta mqabbel mar-rapport preċedenti li kopra ż-żamma tal-ħin tad-data għas-sena ta’ referenza 2000 għall-pajjiżi li dak iż-żmien kienu suġġetti għar-Regolament SBS, it-titjibiet l-aktar notevoli fiż-żamma tal-ħin kienu fil-każ ta’ Franza u l-Irlanda. Madankollu, l-Irlanda għadha tibgħat d-data tard. Spanja tejbet konsiderevolment iż-żamma tal-ħin tad-data dwar il-bini (l-Anness 4) kif għamlet in-Norveġja fil-każ tad-data dwar il-kummerċ (l-Anness 3). Kemm il-Belġju kif ukoll il-Lussemburgu bagħtu d-data ta’ l-2004 wara d-data ta’ l-2000. Għal dak li għandu x’jaqsam mal-kompletezza tal-gruppi tad-data trasmessi mill-pajjiżi, meta l-gruppi tad-data għas-sensiliet definittivi ta’ l-Annessi 1 sa 4 fornuti mill-pajjiżi ta’ l-UE27 u n-Norveġja jinġabru flimkien, dan jirrappreżenta 85% tad-data globali meħtieġa. Dan hu titjib sinifikanti fuq il-qagħda deskritta fir-rapport preċedenti lill-Parlament Ewropew u lill-Kunsill, iżda għadu mhux biżżejjed. Bosta pajjiżi qegħdin jieħdu azzjoni biex itejbu d-disponibbiltà tad-data. It-tabella 4 tippreżenta valutazzjoni ġenerali tal-konformità tal-pajjiżi kollha li huma suġġetti għar-Regolament SBS fl-2007 (UE27, l-Iżlanda, il-Liechtenstein u n-Norveġja). Il-valutazzjoni issejset fuq iż-żamma tal-ħin tat-trasmissjoni tad-data finali għall-2004 għall-Annessi 1 sa 4, id-data 2005 għall-Annessi 5 sa 7 u d-data preliminari għall-2005 għall-Annessi 1 sa 4. Tqieset ukoll il-kompletezza tad-data tas-sensiela definittiva għall-Annessi 1 sa 4 għall-2003. Għadu ma ġiex evalwat bir-reqqa jekk l-annessi finanzjarji (5 sa 7) humiex sħaħ, iżda dan ġie kkunsidrat kemm jista’ jkun. Il-pajjiżi tqassmu fl-erba’ kategoriji ta’ konformità. VG Konformità tajba ħafna, id-data meħtieġa kollha (b’xi eċċezzjonijiet żgħar) twasslet fil-ħin. G Konformità tajba, jonqsu xi ftit elementi jew kien hemm dewmien qasir fil-kunsinna tad-data (id-data ntbagħtet inqas minn xahrejn wara l-iskadenza). P Id-data hi parzjalment disponibbli iżda jonqsu l-elementi l-kbar ta’ konformità jew l-iskadenzi ma ġewx irrispettati (id-data ntbagħtet aktar minn xahrejn wara l-iskadenza). N Jonqos parti kbira mid-data, jew hemm dewmien twil fil-kunsinni (>6 xhur wara l-iskadenza), jew ma ġietx riċevuta verżjoni approvata tad-data, jew qiegħda tiġi mistennija verżjoni ġdida ta’ kwalità suffiċjenti ( jew ġiet riċevuta wara dewmien twil). Tabella 4 Valutazzjoni globali tal-konformità PAJJIŻ | SBS | Valutazzjoni globali | BE | Id-data definittiva għall-2002 għall-Annessi 1 sa 4 għadha ma ntbagħtitx lill-Eurostat. Id-data għas-snin ta’ referenza 2003 u 2004 intbagħtet b’dewmien konsiderevoli. Id-disponibbiltà tad-data hi sodisfaċenti. Id-data għall-Anness 5 ma ġietx ipprovduta għas-snin ta’ referenza 2002 sa 2005. | P | BG | Id-data ta’ l-Anness 1 sa 4 intbagħtet xahrejn wara l-iskadenza. Data oħra ntbagħtet ukoll qabel l-iskadenza. Id-disponibbiltà tad-data għad tista’ titjieb peress li d-data għal-livell l-aktar dettaljat għadha ma ġietx ipprovduta. Qegħdin jittieħdu azzjonijiet biex jegħlbu dan. | G | CZ | Id-data ntbagħtet fil-ħin. Għall-Annessi dwar l-industrija u l-bini, tonqos id-data għas-sensiela KAU; gGħad-data ta’ l-industrija dwar il-ħarsien ta’ l-ambjent, l-infiq intbagħat għas-sena ta’ referenza 2004 b’dewmien konsiderevoli; ma ġiet ipprovduta l-ebda data reġjonali għall-istituzzjonijiet ta’ kreditu. Id-data pprovduta għall-attivitajiet fuq livell ta’ klassi għadha mhix ta’ kwalità suffiċjenti, li jwassal għal disponibbiltà tad-data baxxa għall-utenti | P | DK | B’mod ġenerali d-data ntbagħtet fil-ħin, ċerti sensiliet intbagħtu bi ftit dewmien. Ma ġiet ipprovduta l-ebda data għall-Anness 5 għall-2004 u l-2005 u għall-Anness 7 għall-2005. Id-disponibbiltà tad-data hi sodisfaċenti. | G | DE | Il-problemi li fadal huma dewmien fit-trasmissjoni għall-kummerċ. Il-parti l-kbira tad-data ta’ l-Anness 1 intbagħtet fil-ħin għas-sena ta’ referenza 2004; Madankollu, is-Sezzjoni H intbagħtet b’dewmien konsiderevoli. Id-data ta’ l-Anness 2 teskludi d-data għas-sezzjoni E li ntbagħtet b’dewmien sinifikanti. | G | EE | Id-data ntbagħtet fil-ħin. Data sħiħa. | VG | EL | Minn qagħda tassew mhux sodisfaċenti, ġie nnotat titjib fil-forniment tad-data mill-2005 'l hawn. Id-data fuq is-Sezzjoni K ġiet ipprovduta għall-ewwel darba fi Frar 2007. Kien jeżisti limitu fl-industrija. ma ntbagħtet l-ebda data fuq impriżi b’inqas minn 10 persuni impjegati, iżda saru sforzi biex tiġi stmata l-parti li tonqos. Jonqsu xi sensiliet mill-Annessi 5 u 6. | P | ES | Id-data ntbagħtet fil-ħin. Qed tonqos xi data: disponibbiltà tajba tad-data. | VG | FR | Id-data kollha ntbagħtet fil-ħin ħlief għall-Anness 5, li għalih ma ntbagħtet l-ebda data għas-snin ta’ referenza 2004-2005. Disponibbiltà tajba tad-data. | VG | IE | Dewmien konsiderevoli fil-forniment tad-data għall-Annessi 1 sa 3 għas-sena ta’ referenza 2004 (problemi temporanji minħabba proġett ta’ l-IT kbir). Id-disponibbiltà tad-data tjiebet fuq dawn l-aħħar tliet snin. Data tal-bini fuq impriżi fejn huma impjegati > 20 persuna biss. Deroga sħiħa għall-Anness 7, iżda se titkompla tintbagħat data disponibbli. Is-CSO jixtieq iwaqqaf stħarriġ għall-Anness 7, iżda dan jidher li hu tassew diffiċli. Tonqos id-data ta’ l-Anness 5 għas-snin ta’ referenza 2002 sa 2005 u ta’ l-Anness għas-sena ta’ referenza 2005. | G | IT | Is-sensiliet ewlenin intbagħtu fil-ħin, id-data dwar l-infiq fuq il-ħarsien ambjentali ntbagħtet b’tard sinifikanti. Id-disponibbiltà tad-data hi ġeneralment sodisfaċenti, iżda għad hemm xi data nieqsa. | VG | CY | Id-data ntbagħtet fil-ħin. Tonqos xi data: id-data fuq id-diviżjoni 70 tan-NACE mhix ipprovduta u d-data ta’ l-Anness 5 mhix sħiħa. | VG | LV | Id-data ntbagħtet fil-ħin, bi ftit li xejn eċċezzjonijiet. Id-disponibbiltà tad-data hi tajba ħafna. Rigward id-data għas-sena ta’ referenza 20003 kienu jinħtieġu bosta verżjonijiet qabel ma setgħet tiġi ppubblikata d-data. Il-kwalità tad-data ta’ l-2004 tjiebet. | VG | LT | Id-data ntbagħtet fil-ħin. Id-disponibbiltà tad-data hi tajba ħafna. | VG | LU | Għad hemm tard sinifikanti fil-bgħit tad-data ta’ l-2004, iżda d-data tinkludi l-mudell ta’ kunfidenzjalità sekondarju. Progress fid-disponibbiltà tad-data (id-data tal-klassi tad-daqs ta’ l-impjieg għall-annessi kollha u l-istatistika KAU għall-Anness 2 ġiet ipprovduta għall-2003); għad jinħtieġ it-tagħrif dwar l-unitajiet lokali (is-sensiela reġjonali) u xi sensiliet speċjali ta’ l-Anness 2. | G | HU | Id-data ntbagħtet fil-ħin. Tonqos biss xi ftit data: | VG | MT | Ma ġiet riċevuta l-ebda data għall-2003 u l-2004. | N | NL | Xi ftit dewmien fit-trasmissjoni tad-data ħlief għas-sensiliet dwar l-infiq fuq il-ħarsien ta’ l-ambjent, fejn id-dewmien hu ftit itwal. Id-disponibbiltà tad-data hi sodisfaċenti. | G | AT | Id-data ntbagħtet fil-ħin ħlief ta’ l-Anness 5 għas-sena ta’ referenza 2005. Kien hemm problema temporanja fiż-żamma tal-ħin tat-trasmissjoni tad-data għad-data ta’ l-2002, peress li l-Istatistika ta’ l-Awstrija bidlet l-istrateġija ta’ l-istħarriġ għall-Anness 1 sa 4 għal dik is-sena. Disponibbiltà tad-data tajba ħafna. | VG | PL | Titjib fiż-żamma tal-ħin tat-trasmissjoni tad-data. Id-data dettaljata speċifika għas-settur limitata hi disponibbli (varjabbli mill-moduli settorjali li ma jagħmlux parti mill-Anness 1). | P | PT | Id-data ntbagħtet fil-ħin. Tonqos biss xi ftit data: | VG | RO | Id-data ntbagħtet fil-ħin. Disponibbiltà tajba tad-data. | VG | SI | Id-data ntbagħtet fil-ħin. Id-disponibbiltà tad-data għad tista’ titjieb. | G | SK | Id-data ntbagħtet fil-ħin għall-Anness 1 sa 6 għas-sena ta’ referenza 2005; dewmien għall-Anness 7 sas-sena ta’ referenza 2005, fejn id-data ntbagħtet fil-ħin. | VG | FI | Id-data ntbagħtet fil-ħin. Disponibbiltà tad-data tajba ħafna. Għall-2003 bosta verżjonijiet kienu jinħtieġu jiġu proċessati qabel ma d-data setgħet tiġi ppubblikata. għas-sena ta’ referenza 2004, il-kwalità ta’ l-ewwel gruppi tad-data tjiebet. | VG | SE | Id-data ntbagħtet fil-ħin. Disponibbiltà tajba tad-data. Għas-sena ta’ referenza 2003, kien hemm problemi bil-kwalità tad-data, iżda dan ġie rranġat fil-bidu ta’ l-2007. Il-kwalità tad-data ta’ l-2004 hi aħjar. | G | UK | Id-data ntbagħtet fil-ħin ħlief għall-Anness 5. Disponibbiltà tad-data tajba ħafna. is-sensiliet kollha huma sħaħ. | VG | IS | Id-data għall-Annessi 1 sa 4 qatt ma ġiet ipprovduta. Id-data għall-Annessi 5 sa 7 għas-sena ta’ referenza 2005 għadha ma ġiex ipprovduta. | N | LI | L-ebda data għadha ma ġiet ipprovduta. | N | NO | Id-data ntbagħtet fil-ħin. Disponibbiltà tajba tad-data. | VG | Mir-rapport preċedenti ’l hawn, bosta pajjiżi tjiebu l-konformità globali tagħhom mad-dispożizzjonijiet tar-Regolament SBS. Il-livell ta’ konformità għal Franza, l-Irlanda, il-Lussemburgu, il-Finlandja, ir-Renju Unit u n-Norveġja tjieb bejn is-snin ta’ referenza 2001 u 2004. Il-livelli ta’ konformità f’bosta mill-Istati Membri l-ġodda huma "tajjeb" sa "tajjeb ħafna". Il-Greċja għamlet sforzi konsiderevoli biex tilħaq mill-2005 ’l hawn, meta d-data għas-snin ta’ referenza 1999 sa 2002 ġew ipprovduti, iżda għad trid taħdem fuq xogħolha. Skond it-termini tal-pjan ta’ azzjoni tal-Greċja, irid ikun hemm konformità sħiħa għad-data li għandha tiġi pprovduta għas-sena ta’ referenza 2006. Għall-Beġju, reviżjoni ta’ l-istrateġija ta’ stħarriġ ħolqot problemi ta’ konformità serji. id-data definittiva għall-2002 għall-Annessi 1 sa 4 ma ġietx ipprovduta u d-data għall-2003 u l-2004 intbagħtet b’tard konsiderevoli. Għalhekk jinħtieġu sforzi oħrajn biex tittejjeb iż-żamma tal-ħin tad-data. Il-Ġermanja bagħtet data fuq il-kummerċ, il-hotels u r-ristoranti u s-settur ta’ l-ambjent aktar fil-ħin, iżda teħtieġ tkompli tnaqqas id-dewmien tagħha. Skond il-pjan ta’ azzjoni li ppreżenta lid-dipartimenti tal-Kummissjoni, l-Uffiċċju ta’ l-Istatistika Ġermaniż se jibgħat id-data ta’ l-2005 fil-ħin. Id-data preliminari għall-2005 intbagħtet fil-ħin. 5. IL-PIż FUQ IL-KUMPANIJI U AZZJONI SABIEX JITNAQQAS DAN 5.1. Daħla Il-Komunikazzjoni tal-Kummissjoni ta’ Marzu 2005 dwar “Regolazzjoni Aħjar għat-Tkabbir Ekonomiku u l-Impjiegi” identifikat is-simplifikazzjoni bħala azzjoni ta’ prijorità għall-UE. Fil-Komunikazzjoni tal-Kummissjoni fuq it-tnaqqis tal-piż ta’ rispons, is-simplifikazzjoni u t-twaqqif tal-prijorità fil-qasam ta’ l-Istatistika Komunitarja (COM (2006) 693 finali) dan l-impenn kien dirett b’mod aktar speċifiku lejn l-istatistika. L-azzjonijiet meħuda u l-azzjonijiet ippjanati mill-Kummissjoni huma rapportati fil-Komunikazzjoni. It-tfassil mill-ġdid ta’ l-SBS (COM (2006) 66 finali) jimmira li jżomm il-piż fuq l-impriżi ħafif kemm jista’ jkun, billi jneħħi għadd ta’ varjabbli mandatorji, imexxi varjabbli oħrajn mill-ġabra annwali għal dik multi-annwali, u billi jneħħi l-varjabbli mhux obbligatorji. It-tfassil mill-ġdid ta’ l-SBS huwa eżempju tat-tip ta’ għodda li tista’ tintuża biex tinkiseb is-simplifikazzjoni: - It-tfassil mill-ġdid ta’ l-SBS jintroduċi l-possibbiltà li l-pajjiżi sempliċiment jikkontribwixxu għat-totali Ewropej mingħajr ma jiġu mġiegħla jipprovdu ċ-ċifri u d-dettalji kollha. Dan mhux approċċ kompletament Ewropew, iżda huwa pass f’din id-direzzjoni u se jnaqqas il-piz sostanzjalment. - L-użu ta’ tagħrif amministrattiv se jnaqqas ukoll il-piż fuq in-negozji. It-tfassil mill-ġdid ta’ l-SBS jagħmel dan f’oqsma ġodda. Il-ġbir ta’ data dwar demografija kummerċjali (qasam ġdid f’din il-verżjoni ġdida) se jkun ibbażat purament fuq ir-reġistri u għalhekk ma jpoġġi l-ebda piż fuq in-negozji. 5.2. Kejl tal-piż Sabiex tirċievi tagħrif preċiż dwar il-piż fuq in-negozji li jirriżulta mill-Istatistika Strutturali tan-Negozju, l-Eurostat ġabret dan it-tagħrif permezz ta’ kwestjonarju standardizzat. Parti mill-kwestjonarju kien għad-data fuq il-piż attwali, filwaqt li t-tieni parti tal-kwestjonarju kkonċernat azzjonijiet meħuda jew ippjanati fl-Istati Membri biex inaqqsu l-piż fuq in-negozji. L-Eurostat irċieva tweġibiet minn 18-il pajjiż; fosthom, 15 kien fihom tagħrif dwar il-piż fuq in-negozji għall-Annessi I - IV, u ħamsa għall-Annessi V – VII. F’14-il każ, kien hemm indikazzjoni ta’ tfaddil potenzjali, li kieku kellhom jitħassru partijiet mir-Regolament ta’ l-SMS. It-15-il pajjiż li għandhom tagħrif disponibbli huma DK, EE, EL, ES, IT, LV, LT, LU, NL, AT, PO, SE, UK, BG u NO. Ir-riżultati ta’ l-istħarriġ ikopru l-Annessi 1 – 4 tar-Regolament SBS. Kienu biss ftit pajjiżi li wieġbu għall-Annessi V – VII. Għal bosta mill-pajjiżi, it-tagħrif dwar l-Annessi V –VII jinġabar mir-reġistri amministrattivi. F’bosta pajjiżi, l-istħarriġiet SBS isiru permezz tal-kampjuni. F’ċerti Stati Membri, impriżi żgħar huma koperti bl-użu ta’ data amministrattiva biss. Għalhekk, proporzjon żgħir ħafna biss ta’ l-impriżi jirċievu kwestjonarju biex jimlew. Fuq medja, l-impriżi fil-kampjun ħadu 110 minuti biex jimlew il-kwestjonarju – dan jikkorrispondi għal 6 minuti għal kull impriża bħala medja fuq l-impriżi kollha fis-settur. Hemm differenza fil-piż skond id-daqs tal-pajjiż, kif jidher mit-tabella hawn taħt: Tabella 5: Minuti li ħadet kull impriża biex tirrapporta dwar l-Anness I - IV Annessi I- IV | Ħin meħud mill-impriżi fil-kampjun (f’minuti) | Minuti meħuda fuq medja mill-impriżi fis-settur | pajjiżi kbar | 114 | 5 | pajjiżi ta’ daqs medju | 86 | 8 | pajjiżi żgħar | 182 | 41 | medja (UE) | 110 | 6 | Id-differenzi fost il-gruppi ta’ pajjiżi għall-"ħin meħud mill-impriżi fil-kampjun” huma diffiċli biex jiġu spjegati. Madankollu, rigward il-medja għall-pajjiżi żgħar għal “minuti meħuda mill-impriżi fis-settur”, ir-raġuni għall-medja għolja hi li l-frazzjonijiet tat-teħid tal-kumpjuni huma akbar. Peress li l-pajjiżi għandhom jirrapportaw bl-istess livell ta’ dettall, il-pajjiżi ż-żgħar għandhom jistabbilixxu kampjun akbar biex jiksbu riżultati b’reqqa aċċettabbli. Għandu jiġi nnutat li l-frazzjoni medja ta’ teħid ta’ kampjuni ta’ l-UE hi ta’ persentaġġ ta’ 5.8 għall-pajjiżi li qegħdin jieħdu sehem fl-istħarriġ. Pajjiż wieħed biss irrapporta stħarriġ ta’ ċensiment. Tabella 6: Daqs tal-kampjun Annessi I- IV | Daqs tal-kampjun, numru ta' impriżi | Numru totali ta' impriżi | Frazzjoni ta’ teħid ta’ kampjun % | pajjiżi kbar | 438573 | 9084194 | 4.8 | pajjiżi ta’ daqs medju | 184845 | 2078198 | 8.9 | pajjiżi żgħar | 33610 | 147665 | 22.8 | medja (UE) | 657028 | 11310057 | 5.8 | Min-numru ta’ sigħat li tqattgħu fuq l-SBS, hu possibbli li tittieħed stima bejn wieħed u ieħor ta’ l-ispiża għall-impriżi: Jekk dan il-ħin medju meħud hu applikat madwar l-UE, il-piż fuq l-ekonomija minħabba l-Annessi I - IV ta’ l-SBS jammonta għal madwar €75 miljun għall-Komunità kollha. Fl-aħħar, kien hemm kwistjonijiet dwar il-piż fuq l-impriżi b’inqas minn 50 impjegat. Fuq medja, l-impriżi b’inqas minn 50 impjegat jammontaw għal 70% tal-ħin meħud mill-impriżi kollha. Għalkemm l-impriżi l-kbar huma normalment inklużi fl-istħarriġ, l-impriżi ż-żgħar jikkontribwixxu mhux ħażin. 5.3. Azzjonijiet meħuda mill-Istati Membri biex inaqqsu l-piż Din it-taqsima tippreżenta fi ftit kliem l-azzjonijiet meħuda mill-Istati Membri fis-snin riċenti biex inaqqsu l-piż fuq in-negozju. L-istħarriġiet permezz tal-kampjuni jintużaw ta’ spiss. Fi Frar 2007, 26 minn 27 Stat Membru diġà kienu qegħdin jużaw stħarriġiet permezz tal-kampjuni minflok ċensimenti. B’daqs tal-kampjun medju ta’ 5% għall-pajjiżi l-kbar, 8% għall-pajjiżi ta’ daqs medju u kemm kemm aktar minn 20% għall-pajjiżi ż-żgħar, dan ifisser li hemm tnaqqis sostanzjali tal-piż fuq in-negozju. Dawn iċ-ċifri jindikaw ukoll li hu ġustifikat li l-piż fuq il-pajjiżi żgħar jitnaqqas b’mod aktar sostanzjali pereżempju permezz ta’ rekwiżiti ta’ rappurtar differenzjati, kif ippjanat mit-tfassil mill-ġdid ta’ l-SBS bl-użu ta’ bandieri “CETO” (kontribuzzjoni tat-totali Ewropej biiss). F’numru mhux ħażin ta’ każi, il-pajjiżi diġà eżentaw in-negozji żgħar ħafna mill-istħarriġ tagħhom. Sabiex jiġi pprovdut it-tagħrif meħtieġ, dawn il-lakuni għandhom jimtlew jew bl-użu ta’ stimi jew bil-forniment ta’ data ta’ stħarriġ flimkien mad-data amministrattiva. Meta s-servizzi jiġi koperti aħjar fi ħdan l-istatistika tan-negozju, din it-tendenza tissokta. F’bosta oqsma tas-servizzi, l-impriżi ż-żgħar jgħoddu għal sehem akbar. F’bosta Stati Membri hemm preferenza qawwija u li dejjem tikber għall-użu ta’ data amministrattiva minflok ta’ stħarriġ. Madankollu, hemm xkiel fl-użu dejjem akbar tad-data amministrattiva. Id-data amministrattiva normalment tvarja mid-data statistika f’termini ta’ format, kodiċi, protokolli ta’ trasmissjoni, eċċ, għalhekk sabiex din id-data tkun tista’ tintuża għall-istatistika, din teħtieġ investiment. Jinħtieġ appoġġ politiku sabiex jintlaħqu ftehimiet bejn l-NSIs u l-organizzazzjonijiet governattivi relevanti. Il-bidla fl-użu ta’ data amministrattiva teħtieġ ukoll riżorsi interni supplimentari, peress li l-NSIs għandhom jaġġustaw il-ħidmiet interni tagħhom biex jagħmlu użu tajjeb minn dan l-investiment. Strateġiji ta’ teħid ta’ kampjuni aħjar jistgħu jgħinu jnaqqsu l-piż fuq in-negozju. Ħafna drabi, l-Istati Membri inizjalment implimentaw strateġiji sempliċi ta' teħid tal-kampjuni; b'iktar metodi soffistikati jista' jitnaqqas il-piż fuq il-kummerċjalisti. Madankollu, għal darba oħra, dan jeħtieġ investiment mill-NSIs. Dawn huma eżempji li jistgħu jitħarsu f’bosta Stati Membri. Ċerti pajjiżi bdew ukoll jesploraw aktar mezzi diretti biex jiġbru d-data, pereżempju direttament mill-kontijiet tal-kumpanija. Idealment, l-istatistika tista’ tiġi ġġenerata bħala prodott sekondarju tal-kontabbiltà regolari mill-impriżi, id-data tkun proċessata awtomatikament, l-identifikaturi komuni jippermettu li t-tagħrif miġbur jintuża bil-mod l-aktar effiċjenti, u li t-tagħrif jixxerred aktar awtomatikament, pereżempju lill-Eurostat, malli jkun ipproċessat. [1] Ir-Regolamenti tal-Kummissjoni Nri 2700/98, 2701/98, 2702/98, 1225/99, 1227/99, 1228/99, 1618/99, 1614/2002, 1667/2003, 1668/2003, 1669/2003, 1670/2003, [2] Klassifikazzjoni komuni ta' l-unitajiet territorjali għall-istatistika (Regolament (KE) Nru 1059/2003) [3] Il-Ġurnal Uffiċjali L 052, 22/02/1997 pp.1-7.